IGNALINOS RAJONO SAVIVALDYBĖS TARYBA

SPRENDIMAS

DĖL UŽDAROSIOS AKCINĖS BENDROVĖS „KOMPATA“ PERTVARKYMO Į SAVIVALDYBĖS ĮMONĘ „KOMPATA“

2016 m. gruodžio 2 d. Nr. T-159

Ignalina

Vadovaudamasi Lietuvos Respublikos civilinio kodekso 2.104 straipsniu, Lietuvos Respublikos darbo kodekso 101 straipsniu, Lietuvos Respublikos vietos savivaldos įstatymo 3 straipsnio 6 dalimi, 6 straipsnio 4 punktu, 16 straipsnio 3 dalies 9 punktu, Lietuvos Respublikos akcinių bendrovių įstatymo 72 straipsnio 2, 3, 6 ir 18 dalimis, Valstybės ir savivaldybės įmonių įstatymo 5 straipsnio 2 dalimi, Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 23 straipsniu, Lietuvos Respublikos Vyriausybės 2007 m. birželio 19 d. nutarimo Nr. 642 „Dėl valstybės ir savivaldybių turtinių ir neturtinių teisių įgyvendinimo valstybės ir savivaldybės įmonėse“ 1 punktu, Lietuvos Respublikos Vyriausybės 2007 m. kovo 21 d. nutarimo Nr. 301 „Dėl konkursinių pareigų valstybės ir savivaldybių įmonėse, iš valstybės, savivaldybių ir Valstybinio socialinio draudimo fondo biudžetų bei kitų valstybės įsteigtų fondų lėšų finansuojamose valstybės ir savivaldybių įstaigose bei viešosiose įstaigose, kurių savininkė yra valstybė ar savivaldybė, sąrašo nustatymo ir Konkursų pareigoms, įtrauktoms į konkursinių pareigybių sąrašą, organizavimo tvarkos aprašo patvirtinimo“ 1.1 papunkčiu, atsižvelgdama į Ignalinos rajono savivaldybės 2016–2018 metų strateginio veiklos plano, patvirtinto Ignalinos rajono savivaldybės tarybos 2015 m. gruodžio 17 d. sprendimu Nr. T-163 „Dėl Ignalinos rajono savivaldybės 2016–2018 metų strateginio veiklos plano patvirtinimo“ (2016 m. lapkričio 24 d. sprendimo Nr. T-153 redakcija), Infrastruktūros objektų plėtros ir priežiūros programos suvestinės priedo 1 lentelės „Infrastruktūros objektų plėtros ir priežiūros programos Nr. 5 tikslų, uždavinių, priemonių ir maksimalių asignavimų ir produkto vertinimo kriterijų suvestinė“ 1.1.13 priemonę, Ignalinos rajono savivaldybės taryba n u s p r e n d ž i a:

1. Pertvarkyti uždarąją akcinę bendrovę „Kompata“ į savivaldybės įmonę „Kompata“.

2. Nustatyti, kad:

2.1. pertvarkytos įmonės pavadinimas – savivaldybės įmonė „Kompata“;

2.2. pertvarkytos įmonės buveinės adresas: Ažušilės g. 20, 30127 Ignalina, Lietuvos Respublika;

2.3. pertvarkytos įmonės savininkė – Ignalinos rajono savivaldybė;

2.4. pertvarkytos įmonės savininko teises ir pareigas įgyvendinanti institucija – Ignalinos rajono savivaldybės administracijos direktorius;

2.5. pertvarkytos įmonės pagrindiniai veiklos tikslai: teikti savivaldybės gyventojams komunalinių atliekų tvarkymo, administravimo, mokesčių už komunalinių atliekų surinkimą iš atliekų turėtojų surinkimo, antrinių žaliavų surinkimo, viešųjų erdvių ir infrastruktūros priežiūros viešąsias paslaugas bei vykdyti kitą veiklą, siekiant tenkinti Ignalinos rajono savivaldybės viešuosius interesus.

3. Patvirtinti pertvarkomos bendrovės akcininko tapimo naujos teisinės formos juridinio asmens dalyviu tvarką, sąlygas ir terminus:

3.1. Nuo savivaldybės įmonės „Kompata“ steigimo dokumentų įregistravimo Juridinių asmenų registre dienos pertvarkomos uždarosios akcinės bendrovės „Kompata“ visų akcijų savininkė – Ignalinos rajono savivaldybė – tampa po pertvarkymo veiksiančios savivaldybės įmonės „Kompata“ savininke.

3.2. Akcijos nurašomos iš vienintelio uždarosios akcinės bendrovės „Kompata“ akcijų valdytojo sąskaitos, atliekant atitinkamą įrašą akcijų valdytojo vertybinių popierių sąskaitoje.

3.3. Nuo savivaldybės įmonės „Kompata“ steigimo dokumentų įregistravimo Juridinių asmenų registre dienos uždarosios akcinės bendrovės „Kompata“ turtas nuosavybės teise priklauso Ignalinos rajono savivaldybei; savivaldybės įmonė „Kompata“ šį turtą valdo, naudoja ir juo disponuoja patikėjimo teise savivaldybės įmonės „Kompata“ įstatuose nustatyta tvarka ir sąlygomis.

3.4. Visų pertvarkomos uždarosios akcinės bendrovės „Kompata“ darbuotojų darbo santykiai tęsiasi po pertvarkymo veiksiančioje savivaldybės įmonėje „Kompata“.

4. Patvirtinti savivaldybės įmonės „Kompata“ įstatus (pridedama).

5. Įgalioti savivaldybės administracijos direktorių Vidą Kreivėną pasirašyti patvirtintus įstatus.

6. Savivaldybės įmonės „Kompata“ vadovas priimamas į pareigas viešo konkurso būdu.

7. Perduoti po pertvarkymo Ignalinos rajono savivaldybei nuosavybės teise priklausančio ir savivaldybės įmonės „Kompata“ patikėjimo teise valdomo ir tvarkomo turto sąrašą pagal 2016-11-30 būklę.

8. Pavesti pertvarkomos uždarosios akcinės bendrovės „Kompata“ direktoriui Vytautui Čepulėnui ir Ignalinos rajono savivaldybės administracijos direktoriui Vidui Kreivėnui inventorizuoti pertvarkomos uždarosios akcinės bendrovės „Kompata“ turtą pagal 2016-11-30 būklę.

9. Įgalioti savivaldybės administracijos direktorių Vidą Kreivėną ir uždarosios akcinės bendrovės „Kompata“ direktorių Vytautą Čepulėną po uždarosios akcinės bendrovės „Kompata“ perregistravimo Juridinių asmenų registre į pertvarkomą įmonę pasirašyti pertvarkomos uždarosios akcinės bendrovės „Kompata“ turto perdavimo nuosavybės teise Ignalinos rajono savivaldybei aktą pagal 2016-11-30 turto būklę.

10. Įgalioti savivaldybės administracijos direktorių Vidą Kreivėną ir savivaldybės įmonės „Kompata“ direktorių, laikinai einantį pareigas, po uždarosios akcinės bendrovės „Kompata“ perregistravimo Juridinių asmenų registre į pertvarkomą įmonę pasirašyti turto perdavimo patikėjimo teise savivaldybės įmonei „Kompata“ aktą pagal 2016-11-30 turto būklę.

11. Pavesti Ignalinos rajono savivaldybės administracijos direktoriui spręsti visus su uždarosios akcinės bendrovės „Kompata“ pertvarkymu susijusius klausimus ir priimti su pertvarkymu susijusius sprendimus.

Savivaldybės meras	Henrikas Šiaudinis

PATVIRTINTA

Ignalinos rajono savivaldybės tarybos

2016 m gruodžio 2 d.

sprendimu Nr. T-159

SAVIVALDYBĖS ĮMONĖS „KOMPATA“ ĮSTATAI

I SKYRIUS

BENDROSIOS NUOSTATOS

1. Įmonės pavadinimas – savivaldybės įmonė „Kompata“ (toliau – įmonė), sutrumpintas pavadinimas – SĮ „Kompata“.

2. Įmonės steigėja – Ignalinos rajono savivaldybės taryba.

3. Įmonės buveinė – Ažušilės g. 20, LT-30127 Ignalina, Lietuvos Respublika.

4. Įmonė yra iš Ignalinos rajono savivaldybės turto įsteigta įmonė, kuri nuosavybės teise

priklauso Ignalinos rajono savivaldybei ir jai perduotą bei jos įgytą turtą valdo, naudoja bei juo disponuoja patikėjimo teise.

5. Įmonės teisinė forma – savivaldybės įmonė. Įmonė yra ribotos civilinės atsakomybės viešasis juridinis asmuo.

6. Įmonė savo veikloje vadovaujasi Lietuvos Respublikos civiliniu kodeksu, Lietuvos Respublikos valstybės ir savivaldybės įmonių įstatymu, kitais teisės aktais bei šiais įstatais.

7. Įmonė yra įsteigta neribotam laikui.

II SKYRIUS

ĮMONĖS TEISĖS IR PAREIGOS

8. Įmonė gali turėti ir įgyti tik tokias civilines teises ir pareigas, kurios neprieštarauja įmonės įstatams ir jos veiklos tikslams.

9. Įmonė įgyja civilines teises, prisiima civilines pareigas ir jas įgyvendina per įmonės vadovą. Įmonė negali įgyti civilinių teisių ir pareigų per įmonės savininką ar įmonės savininko teises ir pareigas įgyvendinančią instituciją.

10. Įmonės veiklos tikslams įgyvendinti rengiama įmonės veiklos strategija ne trumpesniam kaip 4 metų laikotarpiui.

11. Įmonei draudžiama būti kitų juridinių asmenų dalyve.

12. Savo prievolių įvykdymui užtikrinti įmonė gali įkeisti ilgalaikį materialųjį turtą, išskyrus turtą, kuris pagal Lietuvos Respublikos įstatymus gali būti tik valstybės nuosavybė.

13. Įmonė turi teisę steigti filialus ir atstovybes Lietuvos Respublikoje ir užsienio valstybėse.

14. Sprendimus dėl kainų ir tarifų nustatymo už įmonės teikiamas atlygintinas paslaugas, dėl vietinių rinkliavų ir mokesčių tarifų nustatymo įstatymų nustatyta tvarka priima Ignalinos rajono savivaldybės taryba.

15. Įmonės buveinėje turi būti saugomi dokumentai ir kita informacija apie įmonės turtą bei veiklą. Įmonės filialų ir atstovybių buveinėse turi būti saugomi dokumentai ir kita informacija apie šiems filialams bei atstovybėms perduotą turtą, taip pat informacija apie jų veiklą.

16. Įmonė turi teisę dalyvauti viešuosiuose pirkimuose ir kituose skelbiamuose konkursuose.

17. Įmonės viešieji pranešimai, kurių privalomą skelbimą nustato Lietuvos Respublikos

civilinis kodeksas ir Lietuvos Respublikos valstybės ir savivaldybės įmonių įstatymas, skelbiami elektroniniame leidinyje, kurį Vyriausybės nustatyta tvarka leidžia Lietuvos Respublikos juridinių asmenų registro tvarkytojas.

III SKYRIUS

ĮMONĖS SAVININKAS IR ĮMONĖS SAVININKO TEISES IR PAREIGAS ĮGYVENDINANTI INSTITUCIJA

18. Įmonės savininkė yra Ignalinos rajono savivaldybė, įmonės savininko teises ir pareigas Ignalinos rajono savivaldybė įgyvendina per Ignalinos rajono savivaldybės vykdomąją instituciją.

19. Įmonės savininko teises ir pareigas įgyvendinanti institucija:

19.1. tvirtina įmonės veiklos strategiją;

19.2. tvirtina įmonės įstatus;

19.3. priima sprendimą pakeisti įmonės buveinę;

19.4. skiria ir atšaukia įmonės vadovą, nustato darbo sutarties su įmonės vadovu sąlygas, įmonės vardu sudaro ir nutraukia darbo sutartį su įmonės vadovu, tvirtina įmonės vadovo pareigybės aprašymą;

19.5. tvirtina įmonės metinius turto įsigijimo ir skolinimosi planus, metines pajamų ir išlaidų sąmatas;

19.6. tvirtina įmonės metinių finansinių ataskaitų rinkinį ir pelno (nuostolių) paskirstymą;

19.7. parenka atestuotą auditorių (toliau – auditorius) ar audito įmonę įmonės finansinių ataskaitų rinkinio auditui atlikti;

19.8. priima sprendimą reorganizuoti įmonę;

19.9. priima sprendimą pertvarkyti įmonę, išskyrus Lietuvos Respublikos valstybės ir savivaldybės įmonių įstatymo nustatytas išimtis;

19.10. priima sprendimus likviduoti įmonę ir atšaukti įmonės likvidavimą;

19.11. paskiria ir atleidžia įmonės likvidatorių.

20. Kai Lietuvos Respublikos valstybės ir savivaldybės įmonių įstatyme numatytais atvejais sprendimams, nurodytiems įstatų 19.8 ir 19.10 papunkčiuose, priimti reikia Ignalinos rajono savivaldybės tarybos sprendimo, 19.9 papunktyje nurodytą sprendimą priima Ignalinos rajono savivaldybės taryba. Savivaldybės tarybos sprendimų projektus rengia ir Ignalinos rajono savivaldybės tarybai svarstyti teikia įmonės savininko teises ir pareigas įgyvendinanti institucija.

21. Įmonės savininko teises ir pareigas įgyvendinanti institucija sprendžia kitus Lietuvos Respublikos valstybės ir savivaldybės įmonių įstatyme, kituose teisės aktuose ir įmonės įstatuose jos kompetencijai priskirtus klausimus.

22. Įmonės savininko teises ir pareigas įgyvendinančios institucijos sprendimai turi būti įforminami raštu.

IV SKYRIUS

ĮMONĖS VEIKLOS TIKSLAI, SRITYS IR RŪŠYS

23. Įmonės veiklos tikslai yra teikti savivaldybės gyventojams komunalinių atliekų tvarkymo, administravimo, mokesčių už komunalinių atliekų surinkimą iš atliekų turėtojų surinkimo, antrinių žaliavų surinkimo, viešųjų erdvių ir infrastruktūros priežiūros viešąsias paslaugas bei vykdyti kitą veiklą, siekiant tenkinti Ignalinos rajono savivaldybės viešuosius interesus, taip pat organizuoti ir vykdyti įstatuose numatytą veiklą siekiant pajamų ir pelno gavimo.

24. Įmonės ūkinės veiklos pobūdis yra paslaugų, darbų atlikimas, prekyba ir kita veikla, neprieštaraujanti Lietuvos Respublikos įstatymams.

25. Įmonės ūkinės veiklos sritys ir rūšys yra šios:

25.1. Ignalinos rajono komunalinių atliekų tvarkymo sistemos administravimas;

25.2. Elektros paskirstymas;

25.3. Atliekų surinkimas, tvarkymas ir šalinimas, medžiagų atgavimas;

25.4. Nepavojingų atliekų surinkimas;

25.5. Nepavojingų atliekų tvarkymas ir šalinimas;

25.6. Kelio dangos ir stovėjimo aikštelių ženklinimas;

25.7. Pastatų ir statinių elektros tinklų įrengimas;

25.8. Kita specializuota mažmeninė prekyba;

25.9. Sandėliavimas ir transportui būdingų paslaugų veikla;

25.10. Automobilių stovėjimo aikštelių eksploatavimas;

25.11. Techninių priemonių, reguliuojančių gatvių judėjimą, eksploatavimas;

25.12. Gatvių, kelių, tiltų, tunelių eksploatavimas;

25.13. Nuoma ir išperkamoji nuoma;

25.14. Krovininių automobilių nuoma;

25.15. Statybos ir inžinerinių statybos darbų mašinų ir įrenginių nuoma ir išperkamoji nuoma;

25.16. Niekur kitur nepriskirta verslui būdingų paslaugų veikla;

25.17. Kraštovaizdžio tvarkymas;

25.18. Laidotuvių ir su jomis susijusi veikla;

25.19. Kita, niekur kitur nepriskirta, asmenų aptarnavimo veikla;

25.20. Bendrojo naudojimo teritorijų, žaliųjų plotų ir gėlynų priežiūra;

25.21. Šaligatvių valymas ir priežiūra;

25.22. Viešųjų erdvių apšvietimas ir priežiūra;

25.23. Želdinių priežiūra;

25.24. Paplūdimių tvarkymas ir priežiūra;

25.25. Fontanų priežiūra ir eksploatavimas.

26. Licencijuojamą ir kitokia tvarka reguliuojamą veiklą įmonė vykdo tik gavusi tinkamus leidimus.

V SKYRIUS

ĮMONĖS VALDYMAS

27. Įmonės organai yra įmonės savininko teises ir pareigas įgyvendinanti institucija, vienasmenis valdymo organas – įmonės direktorius (toliau – įmonės vadovas).

28. Įmonės vadovas turi vengti situacijos, kad jų asmeniniai interesai prieštarautų ar galėtų prieštarauti įmonės interesams. Susidarius tokiai situacijai, įmonės vadovas per 10 dienų privalo apie tai raštu pranešti įmonės savininko teises ir pareigas įgyvendinančiai institucijai.

29. Įmonės organai privalo veikti įmonės naudai, laikytis Lietuvos Respublikos įstatymų, kitų teisės aktų ir vadovautis įmonės įstatais. Įmonės organai neturi teisės priimti sprendimų ar atlikti kitų veiksmų, kurie akivaizdžiai viršija normalią gamybinę ūkinę riziką ar yra akivaizdžiai nuostolingi.

VI SKYRIUS

ĮMONĖS VADOVO KOMPETENCIJA, JO SKYRIMO, ATŠAUKIMO IR ATSISTATYDINIMO TVARKA

30. Įmonės vadovas pradeda eiti pareigas nuo įmonės savininko teises ir pareigas įgyvendinančios institucijos sprendime dėl jo paskyrimo nurodytos dienos.

31. Įmonės vadovas organizuoja kasdienę įmonės veiklą ir veikia įmonės vardu esant santykiams su kitais asmenimis. Įmonės vadovas priima į darbą ir atleidžia darbuotojus; tvirtina įmonės filialų ir atstovybių nuostatus; skiria ir atšaukia įmonės filialų bei atstovybių valdymo organus; parengia įmonės darbuotojų apmokėjimo ir skatinimo taisykles; įmonės savininko teises ir pareigas įgyvendinančiai institucijai informaciją apie įmonės veiklos prognozes ir planus, nurodydamas reikalingų investicijų ateinančiais finansiniais metais sumas, bei apie įvykius, turinčius esminės reikšmės įmonės veiklai.

32. Įmonės vadovas turi teisę vienvaldiškai sudaryti sandorius.

33. Įmonės vadovu negali būti asmuo, kuriam Lietuvos Respublikos įstatymų nustatyta tvarka atimta teisė eiti tokias pareigas. Įmonės vadovas negali būti įmonės vyriausiuoju buhalteriu.

34. Įmonės vadovu negali būti asmuo, kuris:

34.1. įstatymų nustatyta tvarka yra pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;

34.2. įstatymų nustatyta tvarka yra pripažintas kaltu dėl nusikaltimo valstybės tarnybai ir viešiesiems interesams ar korupcinio pobūdžio nusikaltimo padarymo ir turi neišnykusį ar nepanaikintą teistumą;

34.3. įstatymų nustatyta tvarka yra pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai;

34.4. įstatymų nustatyta tvarka yra pripažintas kaltu dėl nusikaltimų, kuriais padaryta turtinė žala valstybei, ir turi neišnykusį ar nepanaikintą teistumą;

34.5. yra įstatymų nustatyta tvarka uždraustos organizacijos narys;

34.6. yra atleistas iš skiriamų arba renkamų pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai;

34.7. įstatymų nustatyta tvarka jam atimta teisė eiti tokias pareigas.

35. Įmonės vadovas negali būti kito juridinio asmens darbuotoju ar organo nariu be įmonės savininko teises ir pareigas įgyvendinančios institucijos sutikimo. Įmonės vadovas, pažeidęs nustatytą reikalavimą, turi būti atšauktas iš įmonės vadovo pareigų.

36. Įmonės vadovas atsako už:

36.1. įmonės veiklos strategijos projekto parengimą ir jo pateikimą įmonės savininko teises ir pareigas įgyvendinančiai institucijai;

36.2. įmonės veiklos organizavimą;

36.3. pranešimą įmonės savininko teises ir pareigas įgyvendinančiai institucijai apie įvykius, turinčius esminės reikšmės įmonės veiklai;

36.4. įmonės metinių finansinių ataskaitų rinkinio sudarymą ir jo pateikimą kartu su auditoriaus išvada bei audito ataskaita įmonės savininko teises ir pareigas įgyvendinančiai institucijai tvirtinti per 3 mėnesius nuo finansinių metų pabaigos;

36.5. įmonės metinių turto įsigijimo ir skolinimosi planų, metinių pajamų ir išlaidų sąmatų sudarymą ir jų pateikimą įmonės savininko teises ir pareigas įgyvendinančiai institucijai tvirtinti;

36.6. įmonės veiklos ataskaitos parengimą;

36.7. įmonės duomenų ir dokumentų pateikimą Lietuvos Respublikos juridinių asmenų

registrui;

36.8. įmonės viešų pranešimų paskelbimą;

36.9. dokumentų ir kitos informacijos apie įmonę saugojimą;

36.10. įmonės turto valdymą, naudojimą ir disponavimą juo įmonės įstatuose nustatyta tvarka ir sąlygomis;

37. Įmonės vadovas turi teisę atsistatydinti pateikdamas rašytinį atsistatydinimo pranešimą jį išrinkusiai įmonės savininko teises ir pareigas įgyvendinančiai institucijai.

38. Įmonės savininko teises ir pareigas įgyvendinančiai institucijai priėmus sprendim atšaukti įmonės vadovą, su juo sudaryta darbo sutartis nutraukiama Lietuvos Respublikos darbo kodekso nustatyta tvarka.

39. Darbo ginčai tarp įmonės vadovo ir įmonės nagrinėjami teisme.

40. Lietuvos Respublikos teisės aktų nustatytais atvejais ir tvarka įmonės vadovas, nevykdantis arba netinkamai vykdantis pareigas, nurodytas Lietuvos Respublikos civiliniame kodekse, Lietuvos Respublikos valstybės ir savivaldybės įmonių įstatyme ir kituose įstatymuose bei įmonės įstatuose, privalo visiškai atlyginti įmonei padarytą žalą.

VII SKYRIUS

ĮMONĖS SAVININKO PATIKĖJIMO TEISE ĮMONEI PERDUOTO TURTO VALDYMO, NAUDOJIMO IR DISPONAVIMO JUO TVARKA IR SĄLYGOS

41. Įmonės savininko – savivaldybės – įmonei perduotas ir įgytas turtas nuosavybės teise priklauso įmonės savininkui.

42. Įmonei gali būti perduodamas bet koks įmonės savininko turtas, kurį pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymą galima perduoti įmonei patikėjimo teise valdyti, naudoti ir juo disponuoti. Turtas perduodamas teisės aktų nustatyta tvarka, turto perdavimo akte nurodant jo balansinę vertę.

43. Įmonės savininko perduotą turtą įmonė valdo, naudoja ir disponuoja juo patikėjimo teise. Įmonės savininko perduotą turtą įmonė naudoja įmonės įstatuose nurodytiems įmonės tikslams pasiekti, nepažeisdama įstatymų ir kitų asmenų teisių bei interesų.

44. Įmonei įstatymų nustatytais pagrindais ir tvarka gali būti skiriamos lėšos įmonės savininko teises ir pareigas įgyvendinančios institucijos sprendimu.

45. Apie savivaldybės tarybos sprendimą perduoti įmonės turto dalį įmonės vadovas per 30 dienų nuo sprendimo priėmimo turi viešai paskelbti elektroniniame leidinyje viešiems pranešimams skelbti, kurį Lietuvos Respublikos Vyriausybės nustatyta tvarka leidžia Juridinių asmenų registro tvarkytojas, arba raštu pranešti kiekvienam įmonės kreditoriui. Įmonė privalo suteikti papildomą prievolių įvykdymo užtikrinimą to pareikalavusiam kreditoriui, jei yra pagrindas manyti, kad prievolę įvykdyti bus sunkiau. Kreditorius reikalavimus papildomai užtikrinti prievolių įvykdymą gali pateikti ne vėliau kaip per 2 mėnesius nuo viešo paskelbimo apie sprendimą perduoti įmonės turto dalį dienos arba nuo rašytinio pranešimo įteikimo jam dienos.

VIII SKYRIUS

ĮMONĖS NUOSAVAS KAPITALAS

46. Įmonės nuosavą kapitalą sudaro:

46.1. įmonės savininko kapitalas;

46.2. privalomasis rezervas;

46.3. perkainojimo rezervas;

46.4. kiti rezervai;

46.5. nepaskirstytasis pelnas (nuostoliai).

47. Įmonėje Lietuvos Respublikos valstybės ir savivaldybės įmonių įstatymo nustatyta tvarka iš paskirstytino pelno turi būti sudaromas privalomasis rezervas. Perkainojimo rezervas (rezultatai) – tai įmonės nuosavo kapitalo pasikeitimas dėl ilgalaikio materialiojo turto ir finansinio turto perkainojimo. Perkainojimo rezervas mažinamas, kai perkainotas turtas nurašomas, nudėvimas, nukainojamas ar perleidžiamas kitiems asmenims. Perkainojimo rezervais negalima mažinti įmonės nuostolių. Prireikus įmonė gali sudaryti kitus rezervus. Kitus rezervus sudaro ir naikina įmonės savininko teises ir pareigas įgyvendinanti institucija.

48. Kiti rezervai sudaromi iš įmonės paskirstytinojo pelno, naudojami įmonės įstatuose nustatytiems tikslams ir naikinami įmonės įstatuose nustatyta tvarka. Šie rezervai gali būti sudaromi tik tada, kai yra atliktas atskaitymas į privalomąjį rezervą. Skiriant finansinių metų pelną, kiti nepanaudoti rezervai gali būti pervedami į paskirstytinąjį pelną (nuostolius).

IX SKYRIUS

ĮMONĖS VEIKLOS ATASKAITA, FINANSINĖ ATASKAITA IR AUDITAS

49. Įmonės vadovas kartu su įmonės metinių finansinių ataskaitų rinkiniu įmonės savininko teises ir pareigas įgyvendinančiai institucijai turi pateikti ataskaitinių finansinių metų įmonės veiklos ataskaitą.

50. Įmonės veiklos ataskaitoje turi būti nurodyta:

50.1. įmonės veiklos strategijos, įmonės veiklos tikslų įgyvendinimo rezultatai;

50.2. įmonės investicijos per finansinius metus;

50.3. įvykiai, turintys esminę reikšmę įmonės veiklai per finansinius metus;

50.4. įmonės veiklos planai ir prognozės;

50.5. galimi numatyti esminiai rizikos veiksniai ir jų sumažinimo priemonės;

50.6. įmonėje įdiegta vidaus kontrolės sistema;

50.7. įmonės turto vertės padidėjimas ar sumažėjimas (nurodomos priežastys);

50.8. įmonės sandoriai (kartu nurodoma, kokie sandoriai yra nesusiję su įprastine įmonės veikla);

50.9. įmonės filialai ir atstovybės, jeigu jų yra, šių padalinių veikla ir veiklos rezultatai;

50.10. darbuotojų skaičiaus įmonėje pasikeitimas ir sukurtų naujų darbo vietų skaičius;

50.11. kita teisės aktuose nustatyta informacija.

51. Įmonės veiklos ataskaitoje taip pat gali būti nurodyta informacija, kurią nustato įmonės savininko teises ir pareigas įgyvendinanti institucija.

52. Jeigu kuri nors 50 punkte nurodyta informacija įmonėje laikoma komercine (gamybine) paslaptimi ar priskirta konfidencialiai informacijai, įmonės veiklos ataskaitoje tokia informacija nenurodoma ir paaiškinama, kodėl tokia informacija nenurodoma.

53. Įmonės veiklos ataskaita yra viešas dokumentas. Kartu su įmonės metinių finansinių ataskaitų rinkiniu jį turi būti pateikiama Juridinių asmenų registrui ir per 4 mėnesius nuo finansinių metų pabaigos turi būti paskelbta įmonės interneto svetainėje.

54. Įmonės finansinių ataskaitų rinkinys sudaromas buhalterinę apskaitą ir finansinę ataskaitą reglamentuojančių teisės aktų nustatyta tvarka.

55. Tvirtinamas tik audituotas įmonės metinių finansinių ataskaitų rinkinys.

56. Patvirtintas įmonės metinių finansinių ataskaitų rinkinys per 30 dienų nuo jo patvirtinimo kartu su auditoriaus išvada ir audito ataskaita turi būti pateiktas Juridinių asmenų registrui.

57. Įmonės metinių finansinių ataskaitų rinkinį tikrina Ignalinos rajono savivaldybės kontrolierius (Savivaldybės kontrolės ir audito tarnyba). Savivaldybės taryba gali priimti sprendimą atlikti tam tikros veiklos nepriklausomą auditą. Auditorius ar audito įmonė metinių finansinių ataskaitų rinkinio auditui parenkama Lietuvos Respublikos viešųjų pirkimų įstatymo nustatyta tvarka. Sutartis sudaroma tarp auditoriaus ar audito įmonės, įmonės ir Ignalinos rajono savivaldybės vykdomosios institucijos.

X SKYRIUS

PELNO (NUOSTOLIŲ) PASKIRSTYMAS

58. Įmonės paskirstytinasis pelnas (nuostoliai) turi būti paskirstytas (paskirstyti) ne vėliau kaip per 4 mėnesius pasibaigus įmonės finansiniams metams.

59. Įmonės vadovas įmonės savininko teises ir pareigas įgyvendinančiai institucijai turi pateikti kartu su įmonės metinių finansinių ataskaitų rinkiniu ir sprendimo dėl paskirstytinojo pelno (nuostolių) paskirstymo projektą. Projekte turi būti nurodyta:

59.1. ankstesnių finansinių metų nepaskirstytasis pelnas (nuostoliai) ataskaitinių finansinių metų pabaigoje;

59.2. ataskaitinių finansinių metų grynasis pelnas (nuostoliai);

59.3. pelno (nuostolių) ataskaitoje nepripažintas ataskaitinių finansinių metų pelnas nuostoliai);

59.4. paskirstytinasis pelnas (nuostoliai) ataskaitinių finansinių metų pabaigoje;

59.5. pervedimai iš rezervų;

59.6. paskirstytinasis pelnas (nuostoliai);

59.7. pelno dalis, skiriama į privalomąjį rezervą;

59.8. pelno dalis, skiriama į rezervus, naudojamus darbuotojų premijoms, socialiniams, kultūriniams ir panašiems tikslams;

59.9. pelno dalis, skiriama į kitus rezervus;

59.10. į valstybės ar savivaldybės biudžetą įmokama įmonės pelno įmoka;

59.11. nepaskirstytasis pelnas (nuostoliai), perkeliamas (perkeliami) į kitus finansinius

metus.

XI SKYRIUS

ĮMONĖS ĮSTATŲ KEITIMO TVARKA

60. Pakeistus įmonės įstatus tvirtina įmonės savininko teises ir pareigas įgyvendinanti institucija.

61. Įstatai tvirtinami įmonės savininko teises ir pareigas įgyvendinančios institucijos vadovo arba jo įgalioto asmens parašu ir institucijos antspaudu.

XII SKYRIUS

ĮMONĖS STEIGIMO, REORGANIZAVIMO, PERTVARKYMO IR LIKVIDAVIMO

TVARKA

62. Įmonė steigiama, reorganizuojama, pertvarkoma ir likviduojama Lietuvos Respublikos įstatymų nustatyta tvarka.

________________________________